Lav et referat af nedenstående tekst:

Tekst:
En aarhusiansk familie var i næsten en hel måned afskåret fra besøg af deres hjerneskadet søn og bror, 44-årige Hans, der var indlagt på Aalborg Universitetshospital, da værgen havde udstedt et besøgsforbud . Det kunne TV2 Nord tidligere afsløre - og senest, at det var imod loven . - Der var nogle af hospitalets personale, der sagde det (afvisningen, red.) var på grund af værgen, siger Mette Ratzer. Hun har længe haft ønske om at varetage værgemålet over sin bror Hans, men nåede ikke at melde sig, før Famielieretshuset beskikkede ham en fast værge tilbage i 2020. Siden da har hun kæmpet for at overtage værgemålet, men Hans' nuværende værge nægter at afgive det. - Vi frygter jo, at der sker ham noget, siger Mette Ratzer. Kalder det en levevej Ifølge loven kan en beskikket værge kun fjernes, hvis det vurderes nødvendigt for personen, der er under værgemål. - Han svarer, at det vil han ikke, for det er det, han lever af, siger Mette Ratzer. Hans' beskikkede værge har i alt 72 værgemål, og han modtager mellem 8.000 og 10.000 kroner årligt for hver af dem. Det svarer til, at han modtager mellem 576.000 og 720.000 kroner om året. Ifølge formanden for Foreningenen af Faste Værger i Danmark, bør det dog ikke være en grund til ikke at overdrage værgemålet. - Hvis begrundelsen for, at man ikke vil afstå et værgemål, er ens egen privatøkonomiske interesser, så er det helt forkasteligt, helt utilstedeligt, og det bør ikke finde sted, siger Lasse Hummelhof Frandsen. Selvom det endnu ikke er lykkedes, så fortsætter Mette Ratzer kampen om at blive værge. - Jeg ved, at det ville han også gøre for mig, hvis det var omvendt, siger en tydelig berørt Mette Ratzer.

Referat:
Manden kan modtage op mod 720.000 kroner om året for at agere værge for i alt 72 mennesker.